पहली तिमाही में​​​​​​​ कंपनी का नेट प्रॉफिट ₹3202 करोड़ रहा, रेवेन्यू 42% बढ़ा
टाटा मोटर्स ने मंगलवार (25 जुलाई) को Q1FY24 यानी फाइनेंशियल ईयर 2024 की पहली तिमाही के नतीजे जारी कर दिए हैं। अप्रैल-जून तिमाही में कंपनी को 3202 करोड़ रुपए का नेट प्रॉफिट हुआ है। जबकि एक साल पहले Q1FY23 में कंपनी को 5,007 करोड़ रुपए
टाटा मोटर्स ने मंगलवार (25 जुलाई) को Q1FY24 यानी फाइनेंशियल ईयर 2024 की पहली तिमाही के नतीजे जारी कर दिए हैं। अप्रैल-जून तिमाही में कंपनी को 3,202 करोड़ रुपए का नेट प्रॉफिट हुआ है। एक साल पहले Q1FY23 में कंपनी को 5,007 करोड़ रुपए का घाटा हुआ था। यानी सालाना आधार पर कंपनी घाटे से मुनाफे में आ गई है।
रेवेन्यू 42.1% बढ़कर 1.02 लाख करोड़ रुपए रहा
30 जून को खत्म हुई तिमाही में सालाना आधार पर कंपनी का रेवेन्यू 42.1% बढ़कर 1.02 लाख करोड़ रुपए रहा। पिछले फाइनेंशियल ईयर की इसी अवधि में ये 71,934 रुपए था।
जगुआर और लैंड रोवर का रेवेन्यू 6.9 बिलियन पाउंड रहा
जून तिमाही में जगुआर और लैंड रोवर का रेवेन्यू 6.9 बिलियन पाउंड (करीब ₹72.91 हजार करोड़) रहा। यह साल दर साल आधार पर 57% ज्यादा है। वहीं इनकी रिटेल सेल्स 29% बढ़कर 1.02 यूनिट रही है। होलसेल सेल्स 30% बढ़कर 93,253 यूनिट हो गई।
Q1 में टाटा मोटर्स ने 1.4 लाख पैसेंजर गाड़ियां बेची
टाटा मोटर्स ने पहली तिमाही में साल-दर-साल 5% बढ़कर 1.4 लाख पैसेंजर व्हीकल्स बेचे हैं। जबकि कॉमर्शियल व्हीकल सेल्स 14% की गिरावट के साथ 82,225 रही।
टाटा मोटर्स के शेयर ने ऑल-टाइम हाई बनाया
रिजल्ट आने से पहले टाटा मोटर्स का शेयर 2% की तेजी के साथ 641.80 रुपए पर बंद हुआ। कारोबार के दौरान कंपनी के शेयर ने 642.50 रुपए का अपना नया ऑल-टाइम हाई भी बनाया।
बेहतर परफॉर्मेंस के साथ फाइनेंशियल ईयर की शुरुआत हुई
टाटा मोटर्स के चीफ फाइनेंशियल ऑफिसर (CFO) पीबी बालाजी ने कहा, 'कंपनी के फाइनेंशियल ईयर 2024 की शुरुआत बेहतर परफॉर्मेंस के साथ हुई है। सभी ऑटोमोटिव सेगमेंट में बेहतर प्रर्दशन रहा है। हम उम्मीद कर रहे हैं कि आगे की तिमाहियों में भी कंपनी शानदार प्रर्दशन करेगी।'